ما وراء الطبيعه Paranormal هوا مسلسل تلفزيونى رعب, و اثاره و غموض و تشويق مصرى من انتاج سنه 2020, و من اخراج عمرو سلامه و ماجد الانصارى, و من تأليف احمد خالد توفيق, و من انتاج محمد حفظى ونيتفليكس, بعتبر أول انتاج مصرى لنيتفليكس, و من بطوله أحمد أمين و رزان جمال, و سماء ابراهيم, و آيه سماحه. اتعرض المسلسل على شبكه نيتفليكس فى 5 نوفمبر 2020. فى فتره الستينيات دكتور اسمه "رفعت اسماعيل" و هوا استاذ امراض الدم فى الجامعه كان عايش فى عالم مليان بالقصص الخارقه للطبيعه منها اللى عاشها بنفسه أو اللى اتقالت له, بتساعده زميلته الاسكتلنديه "ماجى" فى كل مغامراته. احمد امين بدور رفعت اسماعيل رشدى الشامى بدور رضا اسماعيل رزان جمال بدور ماجى سماء ابراهيم بدور رئيفه آيه سماحه بدور هويدا ريم عبد القادر بدور شيراز البيت لعنه الفرعون حارس الكهف النداهه الجاثوم العوده للبيت (الحلقه الأخيره) الناس كانت خايفه المسلسل مايكونش على نفس الدرجه الفنيه من الروايه, لكن على العكس تماما, المسلسل خد ردود فعل ايجابيه جدا و اشادات واسعه من الجمهور فى يوم عرضه على شبكه نتفليكس, و اتصدر اسم المسلسل موقع البحث جوجل, كمان اتصدر هاشتاج "ما وراء الطبيعه" موقع تويتر لفتره, بالاضافه لاشاده كتاب زى أحمد مراد, ومن نجوم كبار زى هند صبرى و آسر ياسين و غيرهم.